ITA Tuuli

ITA Tuuli oli Suomen merivoimien ilmatyynyaluksen prototyyppi, joka liittyi Laivue 2000:n hankintaan.Merivoimat testaa uutta ilmatyynyalusta. Web Archive (Mil.fi 5.6.2002).

 Valmistus 
Tuuli valmistui vuonna 2002 Aker Finnyardsin Rauman telakalla.

Aluksen pituus oli 27,4 metriä ja sen leveys 15,4 metriä. Propulsiojärjestelmä koostui kahdesta kaasuturbiinista, jotka käyttivät kahta suulakkeeseen sijoitettua ilmapotkuria, nostopuhaltimia sekä keulaohjailupuhaltimia. Noin 6 000 kilowatin järjestelmä mahdollisti yli 50 solmun nopeuden. Pääaseistuksena olivat meritorjuntaohjukset tai vaihtoehtoisesti miinat ja torpedot sekä ilmatorjunta-aseet. Aluksen hinta ilman aseistusta oli noin 13,5 miljoonaa euroa ja suunniteltu käyttöikä 25-30 vuotta.

 Käyttö 
Ilmatyynyaluksia oli tarkoitus käyttää nopeasti liikkuvina, kaikkina vuodenaikoina toimimaan kykenevinä ohjuslavetteina. Merivoimien mukaan alus täytti ja jopa ylitti kaikki sille asetetut vaatimukset, mutta suunnitelmasta luovuttiin merivoimien tehtävien painopisteen muuttuessa suorasta iskukyvystä meriliikenteen suojaamiseen. Meriliikenteen suojaamiseen pitkän toiminta-ajan omaavat kiinteärunkoiset ohjusveneet sopivat paremmin, joten toukokuussa 2003 uudeksi kokoonpanoksi päätettiin neljä Hamina-luokan ohjusvenettä.

pienoiskuva|Tuulin toinen potkuri esillä Turussa Aurajoen rannalla  Forum Marinumin läheisyydessä.
Vuonna 2003 puolustusministeriö valtuutti merivoimat myymään ilmatyynyaluksen varusteineen. Syksyllä 2005 alus oli ostajaehdokkaiden koeajossa Suomenlahdella, mutta kauppoja ei syntynyt. Alus päätettiin 2013 romuttaa ja romutettiin vuotta myöhemmin.

Lähteet

Luokka:Suomen merivoimien alukset